खरौंधी(गढवा) : खरौंधी प्रखंड के लामी सरहिया गाँव मे मुख्य पथ से कोशलीबार गाँव तक कालीकरण पथ का निर्माण किया गया है परन्तु ठेकेदार के लापरवाही के कारण ग्राम लामी में दुर्गा पूजा स्थल के पास कलभट नही देने से पानी भरा हुआ है। कई बार ठेकेदार से ग्रामीणों ने अनुरोध किया कि उक्त स्थल पर कलभट दे कर पानी निकास की व्यवस्था की जाय।परन्तु ठीकेदार के द्वारा उस ओर ध्यान नहीं दिया गया।जिसमें आज दुर्गा पूजा कमिटी के लोग ओर ग्रामीणों ने उक्त स्थल पर सड़क मार्ग को काट कर पानी की निकास किया गया।सड़क कटने से कोशलीबार गाँव आवागमन से कट गया। सड़क काटने में दुर्गा पूजा के सदस्य अरविंद पासवान, विश्वामित्र यादव, सत्यनारायण यादव,राजमोहन यादव, राधेश्याम, लालकुमार, सहित कई ग्रामीण उपस्थित थे।